तर बुद्ध जन्मिनु भएकै देशको त्रिभुवन विश्वविद्यालयको अंग्रेजी दोस्रो वर्षको पाठ्यक्रममा भएको एउटा पुस्तकमा “बुद्ध उत्तरी भारतामा जन्मिएको एउटा राजकुमार थिए” भनिएको छ Text : “Sidhartha Gautam, the Buddha {“Enlightened One””) had been born about 563 BC to a princely of Northern India.” {(Page 21) Book Title: A History of Knowledge , Published by Ballantine Books, New York, 1992 Author: Doren, Charles Van. । त्यस पुस्तक ११ वर्षसम्म (१९९९-२०१०) यस विश्वविद्यालयमा पढाइयो र गत वर्ष आएर विद्यार्थीहरुले आन्दोलन गरेर यो किताबलाई प्रतिबन्धित गर्न माग गरे । त्यसलाई अहिले पढ़ाइन्न भन्ने भनाई छ, तर परीक्षामा त्यसै किताबका अन्य च्याप्टरबाट अझै प्रश्नहरू सोधिने गरिन्छ । तेस्रो लुम्बिनी – कपिलवस्तु दिवस नेपालमा मनाउने क्रममा अभियानका स्थानीय अभियन्ताहरूबाट यो किताब अझै पाठ्यक्रमको सूचीबाट हटाइएको छैन भन्ने जानकारी आएकोले आज यस अभियानका विश्व कार्य समिति सल्लाहकार डा कविताराम श्रेष्ठ, बेलायत प्रतिनिधि श्रीमती प्रभा श्रेष्ठ, कतार प्रतिनिधि शिवराज गौतम, नेपाल संयोजक लक्ष्मण पूरी र सार्क सल्लाहकार केदार शाक्य अंग्रेजी विभाग र भिसि कार्यालयमा गइ विश्वविद्यालयका पाठ्यक्रम चेक गर्दा यो अझै पाठ्यक्रमको सूचीमा यथावत रहेको पाइएकोले यो पुस्तक पाठ्यक्रमबाट तत्काल हटाउने माग गर्दै अभियानको तर्फबाट ज्ञापनपत्र पेश गरिएको छ ।
